**Нікас Анастасіядыс** (грэч. Νίκος Αναστασιάδης; нар. 27 верасня 1946) — 7-ы прэзідэнт Рэспублікі Кіпр (з 2013 па 2023), лідар правацэнтрысцкай палітычнай партыі Дэмакратычнае аб’яднанне.

Біяграфія
---------

Упершыню Анастасіядыс быў абраны ў Парламент Кіпра ў 1981 годзе і з’яўляецца лідарам партыі ДІСІ з 8 чэрвеня 1997 года. На парламенцкіх выбарах 22 мая 2011 года яго партыя Дэмакратычнае аб’яднанне атрымала 20 месцаў, больш чым любая іншая партыя, але менш за палову ад агульнай колькасці месцаў у Парламенце Кіпра.

Па сваёй прафесіі ён юрыст і з’яўляецца заснавальнікам юрыдычнай фірмы Nicos Chr. Anastasiades & Partners. Скончыў юрыдычны факультэт у Афінскім універсітэце і аспірантуру Універсітэцкага каледжа Лондана (Універсітэт Лондана).

Палітычныя погляды
------------------

Партыя Дэмакратычны сход падтрымлівае скарачэнне ці поўную адмову ад вайсковага прызыву.

Партыя Дэмакратычны сход выступае ў падтрымку таго, што трэба скараціць тэрмін вайсковай службы да мінімуму і ажыццяўляць набор у армію з ваенных прафесіяналаў.

Кіпрскае пытанне
----------------

Нікас Анастасіядыс быў галоўным прыхільнікам плана Кофі Анана па вырашэнні Кіпрскага пытання, хоць больш за палову (61 %) яго аднапартыйцаў прагаласавалі супраць.

Далучэнне да НАТА
-----------------

У лютым 2011 года Парламент Кіпра прагаласаваў за праграму «Партнёрства дзеля міру» — апошні крок Кіпра па далучэнні да НАТА. Па ініцыятыве Нікаса Анастасіядыса партыі ДІСІ, ЕДЕК і ЕК падтрымалі гэта рашэнне. Аднак прэзідэнт Кіпра Дзімітрыс Хрыстофіяс (АКЕЛ) наклаў вета, заявіўшы, што гэта членства не супадае з яго абяцаннем дасягнуць мірнага вырашэння Кіпрскага пытання. Нікас Анастасіядыс заявіў, што Кіпр неадкладна ўступіць у НАТА, калі ён, Анастасіядыс, пераможа на прэзідэнцкіх выбарах у 2013 годзе.

Прэзідэнтцтва
-------------

У сакавіку 2012 годаНікас Анастасіядыс высунуў сваю кандыдатуру для ўдзелу ў выбарах прэзідэнта Кіпра ў 2013 годзе. Ён набраў 673 галасы (86,73 %), тады як за яго найбліжэйшага суперніка Алену Тэахарус прагаласавалі 108 чалавек (13,27 %).

У 2013 годзе перамог у другім туры прэзідэнцкіх выбараў на Кіпры

4 лютага 2018 года Нікас Анастасіядыс перавыбраны Прэзідэнтам Рэспублікі Кіпр. Па дадзеных міністэрства ўнутраных спраў, Нікас Анастасіядыс у другім туры набраў амаль 56 % галасоў выбаршчыкаў. Яго супернік, кандыдат ад левых сіл Стаўрас Малас, якога падтрымлівала ўплывовая Прагрэсіўная партыя працоўнага народа Кіпра, атрымаў падтрымку 44 % выбаршчыкаў.

Асабістае жыццё
---------------

Нікас Анастасіядыс жанаты з Андрай Мустакудзі з 1971 года, мае дзвюх дачок Эльзу і Іно, і чатыры ўнука Эндзі, Ніколь, Джордж і Ніка.

Зноскі
------

1. ↑  Αναστασιάδης Νίκος — Βουλή των Αντιπροσώπων. Праверана 14 ліпеня 2019.<a href='https://wikidata.org/wiki/Track:Q1112381'></a>
2. ↑  Ο Πρόεδρος της Δημοκρατίας συναντήθηκε με τον Πατριάρχη Ιεροσολύμων — Γραφείο Τύπου και Πληροφοριών, 2013. Праверана 16 ліпеня 2019.<a href='https://wikidata.org/wiki/Track:Q62604505'></a>
3. ↑  Nicos Anastasiades // Encyclopædia Britannica Праверана 9 кастрычніка 2017.<a href='https://wikidata.org/wiki/Track:Q5375741'></a>
4. 1 2 3 4 5 6  Bio Праверана 14 ліпеня 2019.
5. 1 2 3 4 5 6  Anastasiades Nicos — House of Representatives. Праверана 16 ліпеня 2019.<a href='https://wikidata.org/wiki/Track:Q1112381'></a>
6. ↑  Anastasiades Nicos — House of Representatives. Праверана 14 ліпеня 2019.<a href='https://wikidata.org/wiki/Track:Q1112381'></a>
7. ↑  Афіцыйна: на прэзідэнцкіх выбарах на Кіпры перамог правацэнтрыст Анастасіядыс
8. ↑  nashaniva.by

Спасылкі
--------

|  |  |
| --- | --- |
| q: | Нікас Анастасіядыс у Вікіцытатніку |
| commons: | Нікас Анастасіядыс на Вікісховішчы |

* Перадвыбарны вэб-сайт у прэзідэнцкай кампаніі 2013 года (руск.)

| Прэзідэнты Рэспублікі Кіпр |
| --- |
| 
* Архіепіскап Макарыяс III
* Нікас Сампсон (в. а.)
* Глафкас Клірыдыс (в. а.)
* Архіепіскап Макарыяс III
* Спірас Кіпрыяну
* Георгіяс Васіліу
* Глафкас Клірыдыс
* Тасас Пападопулас
* Дымітрыс Хрыстофіяс
* Нікас Анастасіядыс
* Нікас Хрыстадулідзіс

 |

|  |  |
| --- | --- |
| ⚙️   У сацыяльных сетках | X |
| Слоўнікі і энцыклапедыі | Вялікая расійская (старая версія) · Britannica (онлайн) · Brockhaus · Treccani · OpenSanctions |
| Нарматыўны кантроль | GND: 1105798917 · GTAA: 235411 · VIAF: 61145602450201360521 |